ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΙΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 1 έτους 2019

Πράξης Συνεδρίασης των αντιπροσώπων

της Γενικής Συνέλευσης του ΤΟΕΒ Μπόϊδα-Μαυρής.

Στο Θεσπρωτικό σήμερα την 4η Μαΐου 2019, ημέρα Σάββατο, ώρα 11.00΄ π.μ. και στην αίθουσα συνελεύσεων της Τοπικής Κοινότητας Θε­σπρωτικού, του Δήμου Ζηρού, συνήλθαν σε επαναληπτική γενική συνέ­λευση οι αντιπρόσωποι του ΤΟΕΒ Μπόϊδα-Μαυρής, ύστερα από την υπ’ αριθμ. 53 / 20-04-2019 πρό­σκληση του προέδρου του ΤΟΕΒ για να συζη­τήσουν και αποφασίσουν στα εξής θέματα:

1ον) Έγκριση Ισολογισμού-Απολογισμού οικονομικού έτους 2018.

2ον) Έγκριση Προϋπολογισμού οικονομικού έτους 2019.

3ον) Διάφορα.

 Η γενική συνέλευση στην συνέχεια εκλέγει:

ι) ως πρόεδρό της, τον πρόεδρο του ΤΟΕΒ κ. Βάσσσιο Παναγιώτη,

ιι) ως πρακτικογράφο, τον αντιπρόσωπο κ. Νταλαγιάννη Χρήστο του Θωμά,

ιιι) ως ψηφολέκτες, τους αντιπροσώπους:

 α) Μαλέσκο Αναστάσιο του Νικολάου, και

 β) Δήμο Δημήτριο του Χριστοδούλου,

 οι οποίοι και καταλαμβάνουν τις θέσεις των στο προεδρείο.

Ο πρόεδρος διαβάζει τον κατάλογο των αντιπροσώπων του Οργανι­σμού μας και επί συνόλου -63- αντιπροσώπων, βρίσκονται παρόντες οι -13- (δέκα τρεις). Η Γενική Συνέλευση όμως λογίζεται σε απαρτία επειδή εί­ναι επα­ναληπτική, γιατί στην πρώτη της συνεδρίαση που έγινε το προη­γού­μενο Σάββατο στις 27 Απριλίου 2019 δεν είχε απαρτία (άρ­θρο 12, παράγρ. 6 του Καταστατικού μας).

Στην σημερινή γενική συνέλευση παρευρίσκεται και ο υπάλληλος της Δ/νσης Αγροτικής Οικονομίας και Κτηνιατρικής Πρέβεζας, κ. Πανταζής Κων/νος του Ιωάννη.

Για το πρώτο θέμα: …………………………………

Για το δεύτερο θέμα:

Ο πρόεδρος διαβάζει τον Προϋπολογισμό οικονομικού έτους 2019, ό­πως αυτός συντάχθηκε και εγκρίθηκε από το Διοικητικό Συμβούλιο του ΤΟΕΒ στην υπ’ αριθμ. 3/20-04-2019 (θέμα 2ο), πράξη συνεδρίασής του, που έχει ως εξής:

βλέπε επόμενες τρεις (3) σελίδες →

Ο Πρόεδρος διαβάζει συνέχεια και την Τεχνική Έκθεση Συντήρησης έργων του Οργανισμού μας για το έτος 2019, που αυτή έχει όπως ακριβώς εγκρίθηκε στην υπ’ αριθμ. 3/20-04-2019 (θέμα 5ο) συνεδρίασή του…..

Στην συνέχεια ο πρόεδρος ανέφερε τα εξής:

**Περιβαλλοντικό Τέλος:**

Με τον Προϋπολογισμό έτους 2019 δεν μεταβάλλονται τα αρδευτικά και τα πάγια τέλη. Αυτά παραμένουν όπως ήσαν και το προηγούμενο έτος 2018. Από το νέο έτος 2019 όμως είμαστε υποχρεωμένοι να επιβάλουμε ένα νέο τέλος, το «Περιβαλλοντικό Τέλος» με βάση την ισχύουσα νομο­θεσία. Έχουν εκδοθεί δύο σχετικές Αποφάσεις της Δ/νης Υδάτων της Α­ποκεντρωμένης Διοίκησης Ηπείρου-Δυτικής Μακεδονίας, που υπογράφει ο Συντονιστής της, και οι οποίες είναι οι ε­ξής:

α) Η υπ’ αριθμ. πρωτ. 37912/14-03-2019, που αναφέρεται στο Περιβαλ­λοντικό Κόστος και στο Περιβαλλοντικό Τέλος της Ηπείρου, γενικότερα, και

β) Η υπ’ αριθμ. πρωτ. 47916/02-04-2019, που αναφέρεται στο Περιβαλ­λοντικό κόστος, στο κόστος Πόρου και στο Περιβαλλοντικό Τέλος της Λε­κάνης Απορροής Ποταμού (ΛΑΠ) Λούρου, του Υδατικού Διαμερίσματος της Ηπείρου, ειδικότερα.

Από το έτος 2019, ο Οργανισμός μας, ως φο­ρέας που καταναλώνει νερό, πρέπει να επιβάλλει το Περιβαλλοντικό κό­στος στα μέλη ή στους χρήστες που αρδεύουν σύμφωνα με το υπ’ αριθμ. πρωτ. 47916/2-4-2019 έγγραφο της Δ/νσης Υδάτων Ηπείρου (ΑΔΑ: 6ΟΞ8ΟΡ1Γ-ΨΔΖ). Αυτό το Περιβαλ­λοντικό κόστος είναι ίσο με το Περι­βαλλοντικό Τέλος είναι ίσο με 0,00013 c/m3, όπως αναφέρει το παραπάνω έγγραφο της Δ/νσης Υδάτων Ηπείρου. Εκεί αναφέρεται ακόμη ότι:

Το Περιβαλλοντικό τέλος = Περιβαλλοντικό κόστος + Κόστος Πόρου.

Στην Ήπειρο, το Κόστος Πόρου = 0 (μηδέν),

[βλ. το υπ’ αριθμ. πρωτ. 47916/2-4-2019 έγγραφο της Δ/νσης Υδάτων Ηπείρου, σελ. 3, παράγρ. 2, (ΑΔΑ: 6ΟΞ8ΟΡ1Γ-ΨΔΖ)], οπότε:

Περιβαλλοντικό Τέλος = Περιβαλλοντικό Κόστος.

Ο Πρόεδρος ανέφερε ότι ο Οργανισμός μας καταμετρά με Ωρομετρητές στις αντλίες αφενός, και με μετρητή στην γεώτρηση Γ1 και στην Κεντρική Διώρυγα (ΚΔ) αφετέρου, όλη την ετήσια ποσότητα νερού που καταναλώ­νει, οπότε μπορούμε να προσδιορί­σουμε επακριβώς πόσο είναι το Περι­βαλλοντικό Τέλος. Αυτό υπολογίζε­ται πάνω στα κυβικά που πληρώνει κά­ποιος, τα οποία κυβικά ανάγονται σε στρέμματα (αφού γνωρίζουμε, από το προηγούμενο έτος, ότι σε τάδε γνωστή έκταση που αρδεύτηκε, κατανα­λώθηκαν τάδε κυβικά μέτρα νερού (ο υπολογισμός έτους για το Περιβαλ­λοντικό Τέλος γίνεται με βάση τα στοιχεία κατανάλωσης νερού του προη­γούμενου έτους). Επομένως, για τα στρέμματα-έκταση που δηλώνει κά­ποιος, γνωρίζουμε αμέσως πόσο είναι το Περιβαλλοντικό Τέλος που τού αντι­στοιχεί. Για τον ίδιο λόγο πρέπει να τροποποιήσουμε και το μηχανο­γρα­φικό πρόγραμμα άρδευσης του Οργανισμού μας, ώστε να μπορούμε να εισπράττουμε το Περιβαλλοντικό Τέλος επί της ποσότητας του νερού που καταναλώνει ο καθένας χρήστης-καλλιεργητής μαζί με τα άλλα τέλη. Στην συνέχεια, αποδίδουμε το Περιβαλλοντικό Τέλος κάθε έτους στον ειδικό λογαριασμό που αναφέρουν τα δύο παραπάνω έγγραφα της Δ/νσης Υδά­των Ηπείρου.

Μόλις τελείωσε ο πρόεδρος την εισήγησή του στο παραπάνω θέμα των τελών που θα ισχύσουν για το νέο έτος 2019, ακολούθησε διαλογική συ­ζήτηση μεταξύ των μελών της Γενικής Συνέλευσης.

Ο αντιπρόσωπος κ. Τσέγκος Νικόλαος πήρε τον λόγο και είπε: Να μη δεχτούμε να επιβάλλουμε το Περιβαλλοντικό Τέλος στον Οργανισμό μας, γιατί θα κοστίσει μια επιβάρυνση κατά στρέμμα π.χ. 6,00 ευρώ, ενδεχομέ­νως, που δεν αντέχουμε άλλο. Να αντιδράσουμε όλοι μαζί για να το ανα­καλέσει το Υπουργείο Αγροτικής Ανάπτυξης και Τροφίμων αυτό το τέλος.

Ο Πρόεδρος του ΤΟΕΒ είπε ότι εμείς δεν το θέλουμε αυτό το τέλος, αλλά είμαστε υποχρεωμένοι να το επιβάλλουμε επειδή προβλέπεται από την Ευρωπαϊκή Οδηγία για τα νερά και ο νόμος ισχύει στην προκειμένη περίπτωση και στον Οργανισμό μας.

Ο λόγος δόθηκε στον υπάλληλο της Δ/νσης Αγροτικής Οικονομίας και Κτηνιατρικής Πρέβεζας, κ. Πανταζή Κων/νο, που είπε τα εξής: Ήδη σας στείλαμε δύο αποφάσεις της Δ/νσης Υδάτων της Αποκεντρωμένης Περι­φέρειας Ηπείρου-Δυτικής Μακεδονίας, όπως τις ανέφερε παραπάνω ο Πρόεδρος του ΤΟΕΒ. Οι αποφάσεις αυτές πρέπει να εφαρμοστούν. Σε πε­ρίπτωση μη εφαρμογής αποφάσεων του Δημοσίου που ισχύουν για τους ΤΟΕΒ υπάρχει πρόβλημα και ο Προϋπολογισμός σας δεν θα εγκριθεί από την εποπτεύουσα αρχή του Δημοσίου.

Ο πρόεδρος του ΤΟΕΒ πήρε τον λόγο και ανέφερε τον εξής προβλημα­τισμό: Αν δεν συμπεριλάβουμε στον Προϋπολογισμό μας το Περιβαλλο­ντικό Τέλος, η εποπτεύουσα Αρχή (Δ/νση Αγροτικής Οικονομίας & Κτη­νιατρικής Πρέβεζας) δεν θα μας εγκρίνει τον Προϋπολογισμό έτους 2019. Στην τελευταία περίπτωση δεν θα μπορούμε να ετοιμάσουμε τα αντλιο­στάσια για να ποτίσουμε, δεν θα μπορούμε να έχουμε έγκριση για να προσ­λάβουμε προσωπικό και το εγγειοβελτιωτικό μας έργο δεν θα λειτουργή­σει. Εμείς τότε δεν θα μπορέσουμε να λειτουργήσουμε και δεν θα ποτίσει κανένας.

Πάνω στον προβληματισμό του προέδρου συμφώνησαν και άλλα μέλη της Γενικής Συνέλευσης. Στο τέλος, διαμορφώθηκαν οι εξής δύο προτά­σεις από τα μέλη της Γενικής Συνέλευσης, που έχουν ως εξής:

ι) Η πρώτη πρόταση, που είναι και η εισήγηση του προέδρου του ΤΟΕΒ κ. Βάσσιου Παναγιώτη, που λέγει: Να παραμείνει το Περιβαλλοντικό Τέ­λος στον Προϋπολογισμό έτους 2019, όπως έχει, αλλά συγχρόνως να απο­σταλεί έγγραφο στο Υπουργείο Αγροτικής Ανάπτυξης και Τροφίμων ότι η Γενική Συνέλευση Ομόφωνα δεν θεωρεί σωστό αυτό γιατί επιβαρύνει τα μέλη της με επιπλέον τέλος και γι’ αυτό πρέπει να ανακληθεί ή να καταρ­γηθεί. Με τον τρόπο αυτό θα μπορέσει να λειτουργήσει και ο Οργανισμός μας.

ιι) Η δεύτερη πρόταση, αυτή που εισηγήθηκε ο αντιπρόσωπος κ. Τσέ­γκος Νικόλαος, που λέγει: Να μη εγγράψουμε στον Προϋπολογισμό έτους 2019 καθόλου το Περιβαλλοντικό Τέλος, και να πιέσουμε όλοι οι ΤΟΕΒ να κάνουν το ίδιο για να ανακληθεί αυτό.

Ακολούθησε ψηφοφορία πάνω στις δύο (2) παραπάνω προτάσεις, μετά το πέρας της οποίας είχαμε τα εξής αποτελέσματα:

Ψήφισαν: 13 αντιπρόσωποι.

Υπέρ της πρώτης πρότασης, του προέδρου του ΤΟΕΒ, ψήφισαν εννέα (9).

Υπέρ της πρότασης του αντιπροσώπου κ. Τσέγκου Νικόλαου, ψήφισαν δύο (2) αντιπρόσωποι.

Λευκά (δεν εψήφισαν καμιά από τις δύο προτάσεις): δύο (2).

**Επομένως, κατά πλειοψηφία ψηφίστηκε η πρόταση του προέδρου του ΤΟΕΒ κ. Βάσσιου Παναγιώτη που λέγει: Να παραμείνει το Περι­βαλλο­ντικό Τέλος στον Προϋπολογισμό έτους 2019, όπως έχει, αλλά συγχρόνως να αποσταλεί έγγραφο στο Υπουργείο Αγροτικής Ανάπτυ­ξης και Τροφί­μων ότι η Γενική Συνέλευση Ομόφωνα δεν θεωρεί σω­στό αυτό γιατί επι­βαρύνει τα μέλη της με επιπλέον τέλος και γι’ αυτό πρέπει να ανακληθεί ή να καταργηθεί. Για το ίδιο θέμα η Γενική Συ­νέλευση εξουσιοδοτεί τον πρόεδρο του ΤΟΕΒ να συντάξει και να απο­στείλει στο Υπουργείο Αγρο­τικής Ανάπτυξης και Τροφίμων το παρα­πάνω έγγραφο όπως αποφασί­στηκε.**

Έγκριση Τεχνικής Έκθεσης Συντήρησης έργων του Οργανισμού μας έ­τους 2019.

…………….

Ο πρόεδρος, μετά τα παραπάνω, ανέφερε και τα εξής συμπληρωματικά για τον Προϋπολογισμό έτους 2019:

α) Είσπραξη οφειλών και πληρωμή Τιμολογίων της ΔΕΗ….

β) Εξόφληση των οφειλών των καλλιεργητών και ιδιοκτητών προς τον Ορ­γανισμό μας εφάπαξ και όχι σε δόσεις……

γ) Μη υποχρεωτική η Βεβαίωση Ορθής και Νόμιμης Χρήσης του αρ­δευ­τικού νερού……

δ) Αντικατάσταση τμήματος υπόγειου αγωγού Α4-Μαυρής…..

ε) Περιορισμός της άσκοπης κατανάλωσης του νερού……

Η Γενική Συνέλευση, αφού άκουσε τον πρόεδρο, καθώς και τους αντι­προσώπους, για τα όσα ανέφεραν αρχικά αλλά και συμπληρωματικά για τον Προϋπολογισμό έτους 2019, στο τέλος αποφασίζει τα εξής:

1. **Εγκρίνει, κατά πλειοψηφία, τον Προϋπολογισμό έτους 2019, ό­πως ακριβώς τον παρουσίασε παραπάνω ο Πρόεδρος του ΤΟΕΒ**, μαζί με την Τεχνική Έκθεση συντήρησης έργων του Οργανισμού μας για το έτος 2019.

**Στην παραπάνω απόφαση μειοψηφούν δύο αντιπρόσωποι, μόνο ως προς την επιβολή του Περιβαλλοντικού Τέλους. Αυτοί είπαν να μη ε­πιβληθεί το Περιβαλλοντικό Τέλος, όπως αναφέρθηκε πιο πάνω.**

2) Εγκρίνει Ομόφωνα να τηρηθεί και να εφαρμοστεί το Άρθρο 17 του Κα­νονισμού Άρδευσης του Οργανισμού μας, που λέγει τα εξής: «Όλα τα τέλη που επι­βάλλει ο ΤΟΕΒ Μπόϊδα-Μαυρής και επιβαρύνουν κάθε καλ­λιεργητή ή ι­διοκτήτη αγροκτή­ματος θα εξοφλούνται προκαταβο­λικά πριν την έναρξη της αρδευτικής πε­ριόδου και προ του πρώτου ποτί­σματος».

3) Δεν αποδέχεται και δεν εγκρίνει, κατά πλειοψηφία, να ισχύσει καμιά ρύθμιση, των οφει­λετών προς τον Οργανισμό μας, για την εξόφληση των οφειλών τους σε μέχρι και τριάντα έξι (36) δόσεις (Άρθρο 66 του Νόμου 4546/2018 «Εν­σωμάτωση στην ελληνική νομοθεσία της Οδηγίας 2017/89/ΕΕ “περί θε­σπίσεως πλαισίου για το θαλάσσιο χωροταξικό σχε­διασμό” και άλλες δια­τάξεις» (ΦΕΚ Α΄, Αρ. Φύλλου 101, 12-06-2018), γιατί ο Οργανισμός μας δεν πρόκειται να συγκεντρώσει χρήματα για να πληρώσει την ΔΕΗ. Σε διαφορετική περίπτωση η ΔΕΗ θα μας κόψει το ρεύμα, οπότε θα μείνουν όλοι οι καλλιεργητές χωρίς νερό.

4) Εγκρίνει Ομόφωνα να γίνει προσπάθεια για να εξοφλούν όλοι τις ο­φειλές τους προς τον Οργανισμό μας, επειδή ο Οργανισμός μας δεν θα μπορέσει να ανταποκρι­θεί στις οφειλές του κυρίως προς την ΔΕΗ.

5) Εγκρίνει Ομόφωνα για την εξοικονόμηση νερού και τον περιορισμό της άσκοπης άρδευ­σης αλλά και της άσκοπης χρέωσης του Οργανισμού μας, να δοθεί μεγα­λύτερη προσοχή στον χρόνο της άρδευσης που παίρνει ο καθένας. Οι μι­κρές υδροληψίες να κλείνουν και να μη δουλεύουν συνέ­χεια.

Για το τρίτο θέμα: ……………………………………

 Μετά τα παραπάνω και αφού δεν υπάρχει άλλο θέμα για συζήτηση, λύ­νεται η συνεδρίαση που υπογράφεται όπως παρακάτω:

Ο Πρόεδρος Ο πρακτικογράφος

 Παναγιώτης Βάσσιος Χρήστος Νταλαγιάννης

 Οι ψηφολέκτες:

1. Αναστάσιος Μαλέσκος

 2. Δημήτριος Δήμος

 Ακριβές Αντίγραφο

Ο Πρόεδρος του ΤΟΕΒ

 Παναγιώτης Βάσσιος